Mes skęstame naujienose.
Vien "Reuters" išleidžia
3.5 milijonų straipsnių per metus.
Ir tai tik vienas šaltinis.
Mano klausimas yra toks: kiek iš tų naujienų
bus svarbios tolimoje ateityje?
Būtent tokia yra "The Long News" projekto idėja.
Tai "The Long Now" fondo projektas,
kuris buvo įkurtas tokių TED dalyvių kaip
Kevin Kelly ir Stewart Brand.
Ir mums svarbios yra tokios naujienos, kurios teberūpėtų
po 50 ar 100, ar 10,000 metų.
Ir kai jūs žiūrite į naujienas pro šį filtrą,
Daug kas netenka aktualumo.
Jei žvilgtelėtume į praėjusių metų "Associated Press" populiariausias naujienas:
Ar tai bus svarbu po dešimtmečio?
Arba tai?
Tikrai?
Ar tai bus svarbu po 50 arba 100 metų?
Gerai, šitai buvo visai nieko.
(Juokas)
Bet populiariausia naujiena praėjusiais metais buvo ekonomika.
Ir aš lažinuosi, kad anksčiau ar vėliau
ši recesija bus pasenusi naujiena.
Taigi, kokios naujienos
gali pakeisti ateitį?
Ką gi, pakalbėkim apie mokslą.
Kada nors maži robotai keliaus
mūsų kraujotakos sistemomis, taisydami kūno dalis.
Tas "kada nors" jau yra atėjęs, jeigu jūs esate pelė.
Štai šiek tiek nesenų įvykių:
Nanobitės naikinančios vėžį su tikrais bičių nuodais.
Genai yra siunčiami į smegenis.
Yra sukurtas robotas, kuris gali keliauti žmogaus kūnu.
O kaip ištekliai? Kaip mes ketiname išmaitinti 9 milijardus žmonių?
Mums sudėtinga išmaitinti 6 milijardus šiandien.
Kaip jau žinome, daugiau kaip milijardas žmonių badauja.
D. Britanija numirtų iš bado be genetiškai modifikuotų produktų.
Laimei, Bill Gates skyrė milijardą (JAV dol.) žemės ūkio moksliniams tyrimams.
O kaip pasaulinė politika?
Pasaulis labai pasikeis, kai ir, jeigu, Kinija įves savo darbotvarkę.
O ji gali.
Kinija aplenkė JAV ir tapo automobilių rinkos lydere.
Ji aplenkė Vokietiją ir tapo didžiausia pasaulio eksportuotoja.
Kiniečiai taip pat pradėjo atlikinėti DNR testus vaikams,
kad parinktų jiems profesijas.
Mes randame įvairiausių būdų praplėsti savo žinias.
Štai šiek tiek nesenų atradimų:
Argentinoj atrasta skruzdėlių kolonija,
kuri dabar išplito visuose žemynuose, išskyrus Antarktidą.
Taip pat yra savarankiškas robotas-mokslininkas, kuris pats jau atliko atradimą.
Greitai mokslui mūsų nebereikės.
Taip pat mūsų gali nebereikėti, tam, kad egzistuotų gyvybė.
Mikrobas pabunda po 120 tūkst. metų.
Regis, kad su mumis ar be mūsų
gyvenimas tęsis.
Bet iš praeitų metų "Long News" sąrašo viršaus aš išskirčiau šią istoriją:
Mėnulyje rasta vandens.
Tai labai palengvina galimybę ten įkurti koloniją.
Ir jei NASA to nepadarys, Kinija gali,
arba kas nors iš šios salės gali tai padaryti.
Mano nuomonė yra tokia:
tolimesnėje ateityje kai kurios naujienos
bus svarbesnės nei kitos.
(Plojimai)